text: Hvad i alverden skal vi stille op med et tomt sygehus?
  25 oktober 2011 kl. 08.31
  I løbet af få år kommer Fredericia sygehus til at stå tomt. Politikerne skal nu til at finde ud af, hvad der så skal fyldes i bygningerne.
  I løbet af få år flyttes alle afdelinger på sygehuset i Fredericia til Kolding.
  Fredericia kommer dermed til at stå med nogle store, tomme, centralt beliggende bygninger. Og dem er politikerne nu begyndt at spekulere på.
  - Det er vigtigt, at vi finder løsninger, som giver mening både lokalt og regionalt, og derfor er det naturligt at samle kommunalpolitikerne og regionspolitikerne, så vi i fællesskab kan sikre, at der også er lys i vinduerne, når vi flytter aktivitet fra sygehuset i Fredericia, siger regionsrådsformand, Carl Holst (V).
  